Ministru kabineta rīkojuma projekta

**„Grozījumi Ministru kabineta 2010.gada 31.maija rīkojumā Nr.297**

**„Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas personā vai valsts akciju sabiedrības „Privatizācijas aģentūra” personā””** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas personā vai valsts akciju sabiedrības „Privatizācijas aģentūra” personā”” (turpmāk – rīkojuma projekts) ir sagatavots, pamatojoties uz:1) Zemes pārvaldības likuma 17. panta ceturto daļu, kas paredz: kamēr Ministru kabinets nav izdevis rīkojumu par zemes reformas pabeigšanu attiecīgās pašvaldības administratīvajā teritorijā vai novada pašvaldības teritoriālajā vienībā, vietējās pašvaldības dome var pieņemt lēmumu par rezerves zemes fondā ieskaitītā zemes gabala piederību vai piekritību pašvaldībai un Ministru kabinets var izdot rīkojumu par zemes gabala piederību vai piekritību valstij, ja rezerves zemes fondā ieskaitītais zemes gabals ir valstij vai pašvaldībai piederošā vai piekrītošā zeme atbilstoši likumam "Par valsts un pašvaldību zemes īpašuma tiesībām un to nostiprināšanu zemesgrāmatās";2) likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta septīto daļu, kas nosaka, ka Ministru kabinets pieņem rīkojumu par zemes piekritību valstij attiecībā uz visām šā likuma 8.pantā minētajām valstij piekrītošajām zemēm;3) likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtās daļas noteikumiem, kas nosaka, ka uz valsts vārda Zemkopības ministrijas personā zemesgrāmatās tiek ierakstīta valstij piederošā un piekrītošā zeme, ko aizņem [..] valstij piederošā un piekrītošā meža zeme [..], ja tā likumā noteiktajā kārtībā nav nodota īpašumā vai pastāvīgā lietošanā fiziskajām un juridiskajām personām, kā arī saskaņā ar attiecīgu Ministru kabineta rīkojumu – cita valstij piederošā un piekrītošā zeme;4) likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta trešās daļas noteikumiem, kas nosaka, ka uz valsts vārda Satiksmes ministrijas personā zemesgrāmatā tiek ierakstīta valstij piederošā un piekrītošā zeme, ko aizņem valsts transporta un sakaru komunikācijas, valsts transporta un sakaru iestāžu un uzņēmumu valdījumā esošās ēkas (būves), kā arī valsts zeme, kas nepieciešama šo objektu uzturēšanai atbilstoši zemes ierīcības projektam, un saskaņā ar attiecīgu Ministru kabineta rīkojumu — cita valstij piederošā un piekrītošā zeme;5) Meža likuma 44.panta pirmo daļu, proti, saskaņā ar to valsts meža zeme ir Zemkopības ministrijas Meža departamenta zeme pēc stāvokļa 1940.gada 21.jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij [..]. Atbilstoši Meža likuma 44.panta otrajai daļai valsts meža zeme ierakstāma zemesgrāmatā uz valsts vārda likumā noteiktajā kārtībā. Saskaņā ar Meža likuma 1.panta 29.punkta noteikumiem meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Savukārt atbilstoši Meža likuma 3.panta pirmās daļas 1.punkta noteikumiem zeme, kas Nekustamā īpašuma valsts kadastra informācijas sistēmā reģistrēta kā mežs un mežam piegulošie un tajā ietilpstošie meža infrastruktūras objekti (atbilstoši Meža likuma 3.panta pirmās daļas 3.punkta noteikumiem) uzskatāmi par Meža likuma objektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemkopības ministrija ir sagatavojusi rīkojuma projektu, kas paredz papildināt Ministru kabineta 2010.gada 31.maija rīkojuma Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas personā vai valsts akciju sabiedrības „Privatizācijas aģentūra” personā” (turpmāk – MK rīkojums Nr.297) 8.pielikumu ar jaunām zemes vienībām, kas nepieciešamas Zemkopības ministrijai valsts funkciju nodrošināšanai. Ievērojot Satiksmes ministrijas lūgumu (Satiksmes ministrijas 10.03.2015. vēstule Nr.03-03/43 „Atzinums par Ministru kabineta rīkojuma projektu „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā””), MK rīkojuma Nr.297 9.pielikums papildināts ar jaunu zemes vienību, kas nepieciešama Satiksmes ministrijas valsts funkciju nodrošināšanai saskaņā ar Ministru kabineta 2003.gada 29.aprīļa noteikumu Nr.242 „Satiksmes ministrijas nolikums” 4.2.apakšpunktu.**Rīkojuma projekts paredz papildināt MK rīkojuma Nr.297 8.pielikumu ar 6370.–6371.punktu, sarakstā ietverot valstij piekritīgās zemes vienības, kas iekļautas rezerves zemju fondā:**• zemes vienību ar kadastra apzīmējumu 7852 010 0055 1,0000 ha platībā Rēzeknes novadā, Goliševas pagastā;• zemes vienību ar kadastra apzīmējumu 6854 001 0024 283,4000 ha platībā Kārsavas novadā, Feimaņu pagastā.Pēc Valsts zemes dienesta Nekustamā īpašuma valsts kadastra datiem (turpmāk - VZD NĪVK IS ), minēto zemes vienību statuss ir „**valstij piekritīgā zeme”, un tās ir reģistrētas VZD NĪVK IS valstij Zemkopības ministrijas personā piederošu vai piekrītošu nekustamo īpašumu sastāvā**:1. zemes vienība ar kadastra apzīmējumu 7852 010 0055 atrodas nekustamā īpašuma ar kadastra Nr.7852 008 004 sastāvā. Nekustamais īpašums nav reģistrēts zemesgrāmatā.

Pēc VZD NĪVK IS datiem, zemes vienībai visā 1,000 ha platībā ir reģistrēts lietošanas veids „zeme zem ceļiem”. Atbilstoši Meža likuma 1.panta 29.punktam tā ir zeme zem meža infrastruktūras objekta un vērtējama kā meža zeme;1. zemes vienība ar kadastra apzīmējumu 6854 001 0024 atrodas nekustamā īpašuma ar kadastra Nr.6854 001 0032 sastāvā. Nekustamais īpašums reģistrēts Goliševas pagasta zemesgrāmatu nodalījumā Nr.100000471227.

Saskaņā ar Valsts vēstures arhīva 23.09.2009. izziņu Nr.-JP-3241 „Par nekustamā īpašuma piederību”, Zemkopības ministrija ir bijusi zemes īpašuma „Valsts meži, V iecirknis Kārsavas virsmežniecība” īpašniece.Pēc VZD NĪVK IS datiem, zemes vienībai visā 283,4000 ha platībā ir reģistrēts lietošanas veids „meža platība”, kas atbilstoši Meža likuma 1.panta 29.punktam ir meža zeme.Zemes vienības ar kadastra apzīmējumiem 7852 010 0055 un 6854 001 0024 atrodas Zemkopības ministrijas grāmatvedības uzkaitē.Abu zemes vienību platība ir norādīta atbilstoši VZD NĪVK IS datiem. Veicot zemes vienību kadastrālo uzmērīšanu, zemes vienību platība var tikt precizēta.Zemes pārvaldības likuma 17.panta pirmā daļa nosaka, ka rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda. Ievērojot minēto normu, zemes vienības ar kadastra apzīmējumu 7852 010 0055 pašreizējā tiesiskā valdītāja ir Rēzeknes novada pašvaldība, bet zemes vienības ar kadastra apzīmējumu 6854 001 0024 tiesiskā valdītāja ir Kārsavas novada pašvaldība.Saskaņā ar Valsts zemes dienesta tīmekļa vietnē ievietoto oficiālo informāciju Rēzeknes un Kārsavas novadā zemes reforma nav pabeigta (http://www.vzd.gov.lv/lv/jaunumi/zinas/zemes-reforma-pabeigta).Tā kā minētās zemes vienības kļūdas dēļ līdz šim nav tikušas iekļautas MK rīkojumā Nr.297 (8.pielikumā), ir nepieciešams labot kļūdu un attiecīgās zemes vienības iekļaut MK rīkojuma Nr.297 8.pielikuma sarakstā.Ievērojot minēto, MK rīkojuma Nr.297 8.punktā noteikta meža zemes piekritība Zemkopības ministrijai, paredzot tās ierakstīšanu zemesgrāmatā uz valsts vārda Zemkopības ministrijas personā un tp pamatojot ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtās daļas noteikumiem, tostarp paredzot meža zemes izmantošanu valsts funkcijas veikšanai atbilstoši Ministru kabineta 2003.gada 29.aprīļa noteikumu Nr.245 "[Zemkopības ministrijas nolikums](http://likumi.lv/ta/id/74746-zemkopibas-ministrijas-nolikums)" 4.2. apakšpunktā noteiktajam.Rīkojuma projektā iekļautas zemes vienības no rezerves zemes fonda; tās atbilst likuma "Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtajai daļai un VZD NĪVKR IS datos ir reģistrētas ar zemes lietojuma veidu „mežs” un „zeme zem ceļiem”, kas nepieciešama Meža likumā noteiktās pārvaldīšanas un apsaimniekošanas funkcijas veikšanai un meža ceļu uzturēšanai un mežsaimnieciskajos darbos iesaistītā transporta pārvietošanās nodrošināšanai. Rīkojuma projektā iekļautās zemes vienības ir nepieciešamas valsts funkciju īstenošanai – efektīvai valsts meža apsaimniekošanai.Ievērojot minēto, zemes vienību pārņemšana Zemkopības ministrijas valdījumā un akciju sabiedrības „Latvijas valsts meži” pārvaldīšanā ir lietderīga Meža likumā noteikto pārvaldīšanas un apsaimniekošanas funkciju nodrošināšanai.Atbilstoši Meža likuma 4.panta otrajā daļā noteiktajam valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība „Latvijas valsts meži”, kas nodibināta valsts meža īpašuma pārvaldīšanai un apsaimniekošanai. Likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 6.panta septītā daļa nosaka, ka Ministru kabinets pieņem rīkojumu par zemes piekritību valstij attiecībā uz visām šā likuma 8.pantā minētajām valstij piekrītošajām zemēm. Rīkojuma projektā iekļautās zemes vienības, ar kurām papildināms MK rīkojuma Nr.297 8.pielikums, tiks ierakstītas zemesgrāmatā, ievērojot rīkojumā Nr.297 noteikto un likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturto daļu.Rīkojuma projektā minēto zemes vienību ierakstīšanu zemesgrāmatā, lai papildinātu MK rīkojuma Nr.297 8.pielikumu, normatīvajos aktos noteiktā kārtībā uz valsts vārda Zemkopības ministrijas personā nodrošinās akciju sabiedrība „Latvijas valsts meži”. **Rīkojuma projekts paredz papildināt MK rīkojuma Nr.297 9.pielikumu ar 8836.punktu, sarakstā ietverot rezerves zemju fondā iekļauto valstij piekritīgo zemes vienību** ar kadastra apzīmējumu 1300 021 2308, 0.0958 ha platībā, Dzirksteles ielā 2A, Jūrmalā.VZD NĪVKR IS datos minētā zemes vienība ir nekustamā īpašuma ar kadastra numuru 1300 021 2308, Dzirksteles ielā 2A, Jūrmalā sastāvā, un uz tās ir reģistrētas būves – dzīvojamā māja, šķūnis un tualete. Īpašuma tiesības uz būvēm ir nostiprinātas Jūrmalas pilsētas zemesgrāmatu nodalījumā Nr.100000119548 Latvijas valsts Centrālās dzīvojamo māju privatizācijas komisijai (pašlaik funkciju pārņēmēja – VAS „Privatizācijas aģentūra”). Būves ir nodotas privatizācijai bez zemes. Būvju tiesības nav nostiprinātas zemesgrāmatā. Jūrmalas pilsētas dome 19.02.2015. ir pieņēmusi lēmumu Nr.79 par zemes vienības ar kadastra apzīmējumu 1300 021 2308 izslēgšanu no rezerves zemes fonda, jo zemes vienība tiks sadalīta divās zemes vienībās, lai noteiktu zemes vienību piekritību pašvaldībai un valstij. Zemes vienība aptuveni 0,0958 ha platībā, kura robežojas ar valsts zemi un atrodas VAS „Latvijas dzelzceļš” valdījumā, nepieciešama publiskās lietošanas dzelzceļa infrastruktūras modernizācijai un attīstībai. Tā tiks izmantota Eiropas Savienības finansēta projekta “Dzelzceļa pasažieru infrastruktūras modernizācija stacijās: Zolitūde, Imanta, Babīte, Bulduri, Dzintari, Vaivari, Pumpuri, Melluži, Asari, Lielupe, Majori, Dubulti, Sloka” (turpmāk – Projekts) īstenošanai. Projekta īstenošana uzlabos pasažieru satiksmes kvalitāti, ērtību un vilcienu kustības ātrumu. Projekta mērķi un uzdevumi atbilst Latvijas Nacionālajam attīstības plānā 2014.–2020. gadam (turpmāk – NAP2020) noteiktajam vadmotīvam „Ekonomikas izrāviens” un prioritātēm – „Tautas saimniecības izaugsme”, „Cilvēka drošumspēja” un „Izaugsmi atbalstošas teritorijas”; transporta politikas mērķis ir konkurētspējīga, ilgtspējīga, komodāla transporta sistēma, kas nodrošina augstas kvalitātes mobilitāti, efektīvi izmantojot resursus, t.sk. ES fondus.Jūrmalas pilsētas zemes komisija (atzinums Nr. 2-2.1) 27.02.2015. nolēma izveidot valstij piekrītošu zemesgabalu Dzirksteles ielā 2A, Jūrmalā ar platību 958 m2 dzelzceļa infrastruktūras attīstībai un uzturēšanai dzelzceļa zemes nodalījuma robežās.Zemes pārvaldības likuma 17.panta pirmā daļa nosaka, ka rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda. Ievērojot minēto normu, zemes vienības ar kadastra apzīmējumu 1300 021 2308 pašreizējā tiesiskā valdītāja ir Jūrmalas pilsētas pašvaldība.Saskaņā ar Valsts zemes dienesta tīmekļa vietnē ievietoto oficiālo informāciju Jūrmalā zemes reforma nav pabeigta (<http://www.vzd.gov.lv/lv/jaunumi/zinas/zemes-reforma-pabeigta>).Ņemot vērā minēto un pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 3.apakšpunktā noteikto, Satiksmes ministrijas ieskatā zemes vienību Dzirksteles ielā 2 A, Jūrmalā ar kadastra apzīmējumu 1300 021 2308 ir nepieciešams iekļaut rīkojuma Nr.297 9.pielikuma sarakstā. Zemes vienība normatīvajos aktos noteiktā kārtībā tiks ierakstīta zemesgrāmatā uz valsts vārda Satiksmes ministrijas personā.**Rīkojuma projekts paredz arī šādus grozījumus MK rīkojumā Nr.297:****1) no 8.pielikuma svītrot:**• zemes vienību ar kadastra apzīmējumu 8080 007 0161 1,0102 ha platībā Olaines novadā (ieraksts Nr.6271). VZD Rīgas reģionālās nodaļas 18.04.2014. vēstulē „Par datu labošanu Kadastra informācijas sistēmā” Nr.2-07-R/1820 sniegta informācija, ka zemes vienība tiks izņemta no VZD NĪVK IS, labojot kļūdainos datus Kadastra informācijas sistēmā; • zemes vienību ar kadastra apzīmējumu 8025 001 0109 0,7000 ha platībā Baldones novadā (ieraksts Nr.520).Pēc VZD NĪVK IS datiem, zemes vienībai noteiktais lietošanas mērķis ir ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve. Tā kā minētajā zemes vienībā nav iespējama saimnieciskā darbība, zemes vienība nav nepieciešama akciju sabiedrībai „Latvijas valsts meži” Meža likumā noteikto valsts meža īpašuma pārvaldīšanas un apsaimniekošanas funkcijas nodrošināšanai un būtu iekļaujama rezerves zemes fondā;**2**) **no** **9.pielikuma svītrot:*** zemes vienību ar kadastra apzīmējumu 1700 031 0212 0,0104 ha platībā, Celtnieku ielā 3, Liepājā (ieraksts Nr.4181), ievērojot Satiksmes ministrijas lūgumu (Satiksmes ministrijas 10.03.2015. vēstule Nr.03-03/43 „Atzinums par Ministru kabineta rīkojuma projektu „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā””).

Pēc VZD NĪVK IS datiem, zemes vienībai noteiktais lietošanas mērķis ir rūpnieciskās ražošanas uzņēmumu apbūve. Ievērojot Liepājas pilsētas domes 07.07.2015. vēstulē Nr.333906/2.1.9/333906 sniegto informāciju, saskaņā ar Liepājas pilsētas Teritorijas plānojumu zemes vienība Celtnieku ielā 2, Liepājā atrodas daļēji jauktas darījumu un sabiedrisko objektu apbūves teritorijā un līnijbūvju izbūves teritorijā.Aptuveni trešdaļa, t.i., 35 m2 no zemes gabala Celtnieku ielā 2, Liepājā kopumā 104 m2 platībā saskaņā ar likuma „Par pašvaldībām” 15.panta pirmās daļas otro punktu ir nepieciešama Liepājas pilsētas pašvaldības funkciju izpildei – Celtnieku ielas paplašināšanai.Uz zemes vienības atrodas Liepājas pašvaldībai piederošs ēku (būvju) īpašums, kas reģistrēts Liepājas pilsētas zemesgrāmatā. Liepājas pilsētas pašvaldība zemes vienību pārņems savā īpašumā.Atbilstoši Liepājas pilsētas teritorijas plānojumam zemes vienība atrodas ielu sarkanajās līnijās, un, ievērojot likumu „Par aizsargjoslām”, tas nozīmē, ka nekustamā īpašuma lietošanas tiesības aprobežotas saskaņā ar normatīvajiem aktiem. |
| 3. | Projekta izstrādē iesaistītās institūcijas | Zemkopības ministrija, akciju sabiedrība „Latvijas valsts meži”, un Satiksmes ministrija |
| 4. | Cita informācija | Nav. |

*II, III, IV, V, VI un VII sadaļa – projekts šīs jomas neskar.*

Zemkopības ministrs J.Dūklavs

06.08.2015. 16:16

2153

R.Punka

67027377, Rita.Punka@zm.gov.lv